Мерзімі: 19.03.2018ж
Сабақтың тақырыбы: Ұлыстың ұлы күні
Сабақтың мақсаты: Наурыз мейрамы туралы түсінік беру. Балалардың 
ойлау қабілеттерін дамыту. Салт-дәстүрді құрметтеуге тәрбиелеу. 

Сабақтың көрнекілігі: наурыз мерекесіне арналған суреттер, шарлар, гүлдер

Сабақтың барысы:
1-жүргізуші: Сәлеметсіздерме құрметті ұстаздар, қонақтар! Бүгінгі Наурыз мейрамына арналған «Наурыз –Ұлыстың ұлы күні» атты ашық тәрбие сағатымызға қош келдіңіздер!
2-жүргізуші: Балалар, міне Наурыз да келді. 22 наурыз жыл басы. Наурыз үлкен мейрам. 
1-жүргізуші: Көптен күткен Наурыз тойы арайлы, 
Нұрға бөлеп міне жатыр манайды! 
Мал біткеннің бал татыған ұызды, 
Қуат болып қанымызға тарайды. 
2-жүргізуші: Төрт түлік мал халқымыздың сүйері, 
Көңілімнің күмбірлеген күйі еді. 
«Аман ба» деп мал жаның? 
Бірін-бірі құшақтасып сүйеді.
1-жүргізуші: Бүгінгі тәрбие сағатына арналған көрініс тамашалайық.

Көрініс: Наурыз

1-оқушы:
Тыңдаңыздар! Тыңдаңыздар!
Ұлыс тойы басталды!                    
Наурыз туын көтеріп,
Жар салайық әлемге!
	
2-оқушы:
Көрмегендер көріңдер,
Естімегендер естіңдер!     
Дабылын оның қағайық, 
Шақырамыз бәріңді,
Ұлыстың ұлы күніне!

3-оқушы:
Жыр сыйлаған, нұр сыйлаған тірлікке,
Қастерледік, қадіріңді білдік те.                           
Құтты болсын, Ұлыс күн жұмылдырған,
Бәрімізді ынтымақ пен бірлікке.

4-оқушы:
Басы барлық ырыстың,
Басы барлық ұлы істің.                    
Құтты болсын, Наурыз той ―
Ұлы күні ұлыстың!
Бірге:
Наурыз құтты болсын!
Жыл басы ― Ұлыс тойы жасасын!

5-оқушы:
Ұлы күнде халайық,
Қалай қарап қалайық,                        
Сәйгүліктей ағайық,
Жасын болып жанайық.
Ортамызға шақырып,
Бабамыздың Қыдырдай
Ақ батасын алайық!

6-оқушы:
Наурыз болып бізге сын,
Кержалқаулар торықсын.            
Талапты мен іскерге
Қыдыр келіп жолықсын!
Бірге:
Қыдыр ата, Қыдыр ата келеді,
Қыдыр ата бізге бата береді!

Қыдыр ата:
Ау, аман ба ,жарандар!                   
Алтын таңға қараңдар!
Ерте жайнап атты таң,
Естіліп тұр шаттық ән.

Күн:
Сәлем, ата-аналар!
Айналайын, балалар!
Қыдыр ата, аман ба?                     
Құтты болсын мерекең!
Наурыз айы туыпты,
Әне, Наурыз келеді.
Әсемденіп жер енді!

Наурыз:
Сәлем, анам ― алтын күн!
Сәлем, қарты халқымның!           
Уақытыма риза боп,
Бақытыма шалқыдым!
Уа,  Қыдыр атамыз,
Айтылсын бізге батаңыз.

Қыдыр ата:
Ал, тыңдаңдар батамды:
Ардақтаңдар атаны.             
Көйлектерің көк болсын,
Қарындарың тоқ болсын,
Қуаныш-шаттық көп болсын,
Қайғы-уайым жоқ болсын!
Күлімдесін көкте күн,
Шуақ шашсын көктемің.
Орындалсын ойларың,
Тойға ұлассын тойларың!

7-оқушы:
Жаңа жылдай ― халықтық
Мерекеміз бар біздің.
Кім ұқтырар қанық қып
Мән-мазмұнын Наурыздың?

8-оқушы:
Есебімен дананың
Күн мен түнді теңеген,           
Наурызымыз ― жаңа күн,
Парсы сөзі көнеден.

9-оқушы:
Жаңа күн ол  ― жыл басы,
Жиырма екісі наурыздың.
Наурыз айда ― төл басы,                  
Бүршік атар бау біздің.

10-оқушы:
Арпа, бидай бастаған
Жеті дәмнен аспаған.                
Наурыз көже ― көп көже ―
Бұл тойдағы бас тағам.

1-жүргізуші: Наурыз – бақыттың бастамасы, ұлылықтың ұйытқысы, жақсының жаршысы, ынтымақтың белгісі, өмірге нұр сыйлаған, сезімге гүл сыйлаған халық қастерлейтін күн.
2-жүргізуші: Құлақтан кіріп бойды алар,
Әсем ән мен тәтті күй.
Көңілге түрлі ой салар
Әнді сүйсең менше сүй, – деп Абай атамыз айтқандай кезекті ән мен жырға берейік.

Ән: 
Орындайтын: Абдисаттаров Балғынбек

1-жүргізуші: Жаңа жыл, кел, төрлет,
Ел достығын өркендет.
Мол болсын ырс,құт,
Болсын елде тыныштық.
2-жүргізуші: Құтты болсын Наруыз той,
Құлпырып тұр қыр мен ой.
Күн мен түні теңелді,
Жер шуаққа кенелді – дей келе келесі кезекті оқушылардың дайындаған өлең шумақтарына берейік.

11-оқушы:
Аманбысың, армысың, халқым менің?!
Ақтарған кең даламның алтын кенін,
Мереке басы болсын берекенің,
Ардақты Наурыз тойы, салтың елім.

12-оқушы:
Наурыз мейрам жүректерге нұр сепкен, 
Маңдайымнан сүйіп жатыр күн көктем. 
Жарығыңмен, шуағыңмен Күн - Ана, 
Алып келдің жер бетіне гүл көктем. 

13-оқушы:
Көктем жетті көл-көсір шуақ құрып, 
Қыс барады қиылып, жылап тұрып. 
Шатырында үйлердің Наурыз жүр, 
Мұз пердесін ақпанның лақтырып.

14-оқушы:
Көргенде қуанасың таза ауаны, 
Құлаққа естілгендей жаз әуені. 
Жыл сайын тойланатын мәңгі – бақи, 
Наурызың құтты болсын, қазақ елі.

15-оқушы:
Наурыз тойын аңсап келем,
Ата – бабам жырлап келген.
Той думаның жалғассын деп,
Тойбастарды жолдаймын мен.

Би: Қамажай биі

Көрініс: Шықбермес Шығайбай мен Алдар көсе

Шығайбай: - Алла - ау, сақтай гөр! Неменеге қаптап кеткен мына жұрт? Шығайбайға ас беріп жатыр дей ме екен? Шығайбайдың малын шашпақ қой, ойлары. Тағы да демеуші бол, көмектес деуден тайынбас. Кетейін, көрінбей көздеріне.
Алдар көсе: Оу, Шәке қайда бара жатырсыз, қайдан келе жатырсыз? (- деп төс қағыстырмақ болады.) Бүгін той, көктем мерекесі, ел мерекесі. Құнанбай балалы болыпты. Сізден халқымыздың салтымен сүйінші сұрай келдім. Бүгін сол ат қою рәсімі болмақшы. Жұрт соған жиналған болар.
Шығайбай: Бір пәлеге кіріп кетпей тұрғанда жөніме кетейін. (деп ақырын жылыстап шығып кетеді)
Алдар көсе: Оу, Шәке елмен бірге болыңыз Шәке! Қой бұдан түк шықпас. Айналайын ағайын!
Жаңа жыл құтты болсын!
Ақ мол болсын!
Қайда барса жол болсын!
Ұлыс бақты болсын!
Төрт - түлік ақты болсын!
Бәле - жала жерге енсін!
Ұлыс береке берсін!
Жұрт аман – есен болсын!

Ән: 
Орындайтын: Абдисаттаров Балғынбек

1-жүргізуші: Наурыз мерекесі әр қайсыңызға көтеріңкі көңіл күй, қажымас қайрат, өшпес үміт пен шексіз махаббат әкелсін! Өмірлеріңіз қуаныш пен шаттыққа толсын!
2-жүргізуші: Бұл жыл – баршаңыздың естеріңізде қаларлықтай қымбат естеліктерге толы болсын! Көңілдеріңізге береке, ынтымақ, достық пен күлкі ұяласын! 
Ұлыс оң болсын! 
Ой қосылып ойыңа,
Бой қосылсын бойыңа! 
Аман-есен жетейік,
[bookmark: _GoBack]Келесі Наурыз тойына!




